nvidia/miracl-vision huggingface dataset:
Twentieth Anniversary Macintosh

Twentieth Anniversary Macintosh (lyhyemmin TAM) on Applen 20. toukokuuta 1997 julkaisema erikoismallinen tietokone, jota valmistettiin 12 000 kappaletta yhtiön 20-vuotisjuhlavuoden kunniaksi. Tietokoneena laite oli keskinkertainen, mutta innovatiivisen muotoilunsa ja lisävarusteidensa kanssa se erottui selvästi muista aikansa Macintosheista. TAM oli Classic Macintoshien tapaan rakennettu laite, jossa näyttö ja keskusyksikkö sijaitsivat samassa kotelossa. Vanhojen mallien sijaan TAM sisälsi 12" nestekidenäytön, joka mahdollisti ohuen, futuristisen koteloinnin. Kotelo sisälsi myös suuret kaiuttimet ja laitteistoon kuului subwoofer. Äänijärjestelmä oli Bosen suunnittelema. ATI 3D Rage II -näytönohjaimella varustetussa laitteessa oli TV- ja radioviritin sekä S-videoliitäntä. TAMin arkkitehtuuri perustui Power Macintosh 5500 -malliin.
AutoCAD

AutoCAD on yleiskäyttöinen tietokoneavusteisen suunnittelun ohjelmisto (CAD), jota kehittää ja julkaisee yhdysvaltalainen Autodesk. Autodesk on perustettu vuonna 1982 ja sen ohjelmistoa esiteltiin messuilla vuonna 1982. Yrityksen perustajiin kuuluva Mike Riddle kehitti 1970-luvun lopulla ohjelmaa nimeltä Interact, jota käytettiin arkkitehtuurisuunnitteluun. Ohjelmistoon viitattiin myös nimellä MicroCAD, mutta se muutettiin koska muulla yrityksellä oli nimi jo käytössä. COMDEX-messuilla ohjelmaa esiteltiin nimellä AutoCAD-80 koska sitä voitiin käyttää Zilog Z80 ja Intel 8080 -mikroprosessoria käyttävillä tietokoneilla. Ohjelmistoa esiteltiin muun muassa Victor 9000 -tietokoneella. Myöhemmin julkaistu AutoCAD-86 toimi Intel 8086:lla. IBM PC -tietokoneelle julkaisun jälkeen ohjelmistosta tuli menestys: huhtikuussa 1983 kerrottiin ohjelman myyneen 400 kappaletta ja vuoden 1983 aikana ohjelmaa myytiin tuhat kappaletta tuottaen miljoona dollaria. 1990-luvun alussa AutoCAD nousi merkittäväksi CAD-ohjelmistoksi henkilökohtaisille tietokoneille kautta maailman, koska se toi CAD-ohjelmistot pienyritysten ulottuville. Ohjelmiston dwg-tiedostotyypistä ja DXF-siirtoformaatista tuli suunnittelualalla de facto -standardeja, jotka ovat 2D-suunnittelussa yhä valta-asemassa. 2000-luvulla suunnitteluohjelmistojen kehityksen siirtyessä kohti 3D-solidimallinnusta, Autodesk lisäsi ohjelmiston 3D-ominaisuuksia ja niiden käytettävyyttä. Yhtiö kehitti ohjelmasta myös laajempia, määrätyille suunnittelualoille suunnattuja Desktop-ohjelmistoja, joita se vuosikymmenen lopussa siirtyi jälleen markkinoimaan Autocad-tuotteina (esim
Salibandyn maailmanmestaruuskilpailut 2006

Salibandyn maailmanmestaruuskilpailut 2006 olivat historian 11. maailmanmestaruuskilpailut ja kuudennet miesten MM-kisat. Ne pelattiin Ruotsissa. Mukana oli yhteensä 26 maata kolmessa eri sarjassa. Edellisten maailmanmestaruuskilpailujen tapaan C-sarja pelattiin Espanjassa. Mestaruuden vei kuudennen kerran peräkkäin Ruotsi, toiseksi tuli Suomi ja kolmanneksi Sveitsi. Turnaus oli sinänsä historiallinen, koska ensimmäistä kertaa salibandyn maailmanmestaruuskisojen historiassa Ruotsi menetti pisteen pelatessaan Sveitsiä vastaan tasan. Myös loppuottelun ratkaisu jouduttiin historiallisesti hakemaan jatkoajalla. Puola nousi B-sarjaan. Viro nousi A-sarjaan. Gunnar Domeij, Niclas Olofsson, Peter Sjögren, Jesper Bergren, Kimmo Eskelinen, Peter Fischerström, Kristoffer Kranberg, Mathias Larsson, Henrik Lorendahl, Jakob Olofsson, Henrik Quist, Daniel Calebsson, Andreas Carlbom, Fredrik Djurling, Johannes Gustafsson, Andreas Hedlund, Anders Hellgård, Niklas Jihde, Daniel Marklund, Karl-Johan Nilsson, Martin Olofsson, Magnus Svensson, Conny Vesterlund Henri Toivoniemi, Pekka Nieminen, Mika Kavekari, Jouni Vehkaoja, Juha Kivilehto, Tarmo Kirjonen, Vesa Punkari, Tatu Väänänen, Vilhelm Sandström, Jori Isomäki, Peik Salminen, Santtu Manner, Markus Bollström, Sami Nyman, Esa Jussila, Jari-Pekka Lehtonen, Mikko Kohonen, Raine Laine, Mikael Järvi, Lassi Vänttinen, Jaakko Hintikka, Mika Kohonen, Tero Tiitu Mark Wolf, Patrick Kellenberger, Roger Tonz, Rolf Rohner, Jonas Schneeberger, Roger Gerber, Daniel Bill, Michael Flury, Marc Dysli, Marcel Kaltenbrunner, Markus Gerber, Patrick Bachmann, Simon Stucki, Christoph Hofbauer, Andreas Cadisch, Adrian Zimmermann, Michael Zürcher, Matthias Hofbauer, Armin Brunner, Roger Gerber, Daniel Aechlimann, Joel Krahenbühl, Claudio Weingart
Kungsportsavenyn

Kungsportsavenyn, lyhennetään usein Avenyn, on Ruotsin toiseksi suurimman kaupungin, Göteborgin pääkatu. Se luotiin 1860- ja 1870-luvulla, kansainvälisen kaupunkisuunnittelukilpailun tuloksena. Katu on noin yhden kilometrin pituinen, ja se muistuttaa monin tavoin Pariisin Champs-Élysées'ta.
Salibandyn maailmanmestaruuskilpailut 2004

Salibandyn maailmanmestaruuskilpailut 2004 olivat historian yhdeksännet maailmanmestaruuskilpailut ja viidennet miesten MM-kisat. Ne pelattiin Sveitsissä. Mukana oli yhteensä 26 maata kolmessa eri sarjassa. Mestaruuden vei Ruotsi, toiseksi tuli ensimmäistä kertaa mitaleille päässyt Tšekki ja kolmanneksi Suomi. C-sarja pelattiin kuukautta aiemmin kuin A- ja B-sarja, ja sarjan pelit pelattiin Espanjassa. Alun perin C-sarjassa mukana piti olla myös Georgia, mutta Espanjan järjestäjät eivät antaneet joukkueelle pelilupaa. Italia nousi A-sarjaan Niklas Olofsson, Gunnar Domeij, Joakim Agren, Joakim Andersson, Jakob Olofsson, Jakob Olofsson, Mathias Larsson, Oskar Fagerlund, Henrik Quist, Mattias Axelsson, Peter Fischerström, Henrik Lorendahl, Johannes Gustafsson, Conny Vesterlund, Anders Hellgård, Johan Andersson, Joakim Lindström, Peder Boden, Christian Hellström, Mikael Karlsson, Daniel Calebsson, Niklas Jihde, Fredrik Djurling, Magnus Svensson Tomáš Kafka, Zdeněk Mitrovský, Vlastimil Šolc, Marek Dvořák, Miroslav Hanzlík, Aleš Jakůbek, Jiří Jandáček, Michal Kotlas, Martin Vladař, Martin Zatloukal, Radim Cepek, Jan Freund, Martin Hozman, Pavel Kožušník, Petr Kožušník, Marek Lébl, Martin Ostřanský, Radek Sikora, Vojtěch Skalík, Tomáš Trnavský, Aleš Zálesný Pekka-Paavali Sintonen, Henri Toivoniemi, Jussi Viitanen, Esa Jussila, Jari-Pekka Lehtonen, Vesa Punkari, Kari-Matti Ratsula, Vilhelm Sandström, Sami Strömsten, Tero Tiitu, Tatu Väänänen, Jaakko Hintikka, Mikael Järvi, Lauri Kapanen, Tero Karppanen, Markus Ketonen, Mika Kohonen, Kari Koskelainen, Sami Kuronen, Otto Moilanen, Markus Neimo, Janne Tähkä, Hannes Öhman
Kolmen pennin ooppera

Kolmen pennin ooppera (saks. Die Dreigroschenoper) on Kurt Weillin säveltämä laulunäytelmä Bertolt Brechtin yhteistyössä Elisabeth Hauptmannin kanssa kirjoittamaan librettoon. Libreton pohjana on käytetty John Gayn kirjoittamaa balladioopperaa Kerjäläisooppera vuodelta 1728. Brecht käyttää Gayn tekstiä voimakkaan sosialistisen yhteiskuntakritiikin välineenä. Se sai ensi-iltansa 31. elokuuta 1928 Theater am Schiffbauerdammissa Berliinissä. Kolmen pennin oopperasta tuli suuri menestys ja teosta on esitetty yli 10 000 kertaa ja se on käännetty 18 kielelle. Teoksen ensimmäinen elokuvaversio valmistui jo vuonna 1931. G.W. Pabstin ohjaama teos sai nimekseen Die 3-Groschenoper. Kaj Chydenius nimitti laulunäytelmänsä Lapualaisoopperan (1966) "oopperaksi" Weillin esimerkin mukaisesti
Armide (Gluckin ooppera)

Armide Wq. 45 on Christoph Willibald Gluckin säveltämä viisinäytöksinen ooppera, jonka Torquato Tasson runoon Gerusalemme liberata (suom. Vapautettu Jerusalem, 1580) perustuvan libreton on kirjoittanut François Quinault. Teoksen libretto oli alun perin kirjoitettu Jean-Baptiste Lullyn saman nimiselle oopperalle. Teos sai ensi-iltansa Pariisin Académie de Musique'ssa 23. syyskuuta 1777. Ooppera sijoittuu ensimmäisen ristiretken tapahtumiin. Armide on viides Gluckin Académie de Musique’lle säveltämästä seitsemästä oopperasta. Säveltäessään oopperaa Gluck perehtyi myös Lullyn aikaisempaan teokseen ja pyrki säilyttämään sen hengen ja ranskalaisen tragédie en musique oopperan tyylin.
Ghost in the Shell – aaveääni

Tarkennus: paljon lähteetöntä Ghost in the Shell – aaveääni (jap. GHOST IN THE SHELL / 攻殻機動隊, Kōkaku kidōtai) on vuonna 1995 ensi-iltansa saanut japanilainen anime-elokuva, joka perustuu Masamune Shirow'n luomaan Ghost in the Shell -mangasarjaan. Elokuvan ohjasi Mamoru Oshii. Elokuvan jatko-osa, Ghost in the Shell 2: Innocence, ilmestyi vuonna 2004. Ghost in the Shell on ollut monella tapaa uraauurtava tieteiselokuvien saralla, ja esimerkiksi Wachowskin veljekset ovat myöntäneen GITSin toimineen suurena innoittajana Matrix-elokuvasarjaa luodessa. Elokuva sisältää paljon filosofisia vertauksia ja pohdintaa ihmisen tietoisuuden ja koneiden välisestä suhteesta ja oli myös ensimmäisiä animaatioelokuvia, joka yhdistelee kolmiulotteista tietokonegrafiikkaa perinteiseen, käsin piirrettyyn animaation. Elokuva sijoittuu vuoteen 2029 ja kuvitteelliseen New Port -nimiseen kaupunkiin. Elokuvan maailmassa käytännössä kaikkia ihmisiä on muokattu kyberneettisillä implanteilla, joiden kautta he voivat kytkeytyä suoraan tietoverkkoihin. Tarinan päähahmo on kyberturvallisuuteen keskittyvän Julkisen turvallisuusosasto 9:n poliisiupseeri "Majuri" Motoko Kusanagi, jonka keho on aivoja lukuun ottamatta täysin keinotekoinen. Hänen työtovereitaan ovat muun muassa kyberneettisillä raajoilla ja silmillä paranneltu Batou, lähes täysin "luonnollinen" Togusa, osaston johtaja Aramaki sekä informaatioasiantuntija Ishikawa. Osasto 9 jahtaa Nukkemestariksi kutsuttua vaarallista kyberterroristia, joka kykenee murtautumaan ihmisten kyberneettisten aivojen kautta heidän "aaveisiinsa" (elokuvan maailmassa käytetty termi tietoisuudelle) ja siten manipuloimaan heidän muistojaan ja mieliään. Motoko ja hänen työtoverinsa havaitsevat, että joku yrittää tunkeutua tietoverkkoon julkisiin tietokonepäätteisiin asennetun ohjelman avulla, ja epäilevät päätteiden sijainnin perusteella syylliseksi roskakuskia
Reyen oireyhtymä

Reyen oireyhtymä on sairaus, joka aiheuttaa maksan ja useiden muiden sisäelinten paksuuntumista ja aivopaineen lisääntymistä. Tämä saattaa johtaa kehitysvammaisuuteen ja jopa kuolemaan. Hengenvaarallista sairautta esiintyy enimmäkseen lapsilla ja nuorilla aikuisilla, mutta myös muut voivat sairastua siihen. Reyen oireyhtymä voi puhjeta esimerkiksi virustartunnan jälkeen. Vuonna 1963 havaittiin, että aspiriinin käyttö lisää sairastumisen riskiä huomattavasti. Peräti 90 % potilaista oli käyttänyt ennen oireiden alkamista aspiriinia. Reyen oireyhtymään sairastuu yksi miljoonasta ihmisestä. Barbituraatit ja insuliini auttavat sairauden hoidossa, ja joskus tarvitaan hengityslaitetta.
You Give Love a Bad Name

Suomen virallinen lista: 8. (9/1986) You Give Love a Bad Name on Bon Jovi -yhtyeen levyttämä kappale. Se julkaistiin ensimmäisenä singlenä Slippery When Wet -albumilta. Jon Bon Jovin, Richie Samboran ja Desmond Childin kirjoittama kappale oli Bon Jovin läpimurto Yhdysvaltain markkinoilla. You Give Love a Bad Name oli Billboard Hot 100 -singlelistan ykkönen marraskuussa 1986. Suomessa se nousi virallisen singlelistan sijalle 8. Kappaleesta tehty cover on Mr. & Mrs. Smith -elokuvan soundtrackillä. Kappale on ylittänyt miljardin kuuntelun rajan Spotifyssa.
Have a Nice Day (Bon Jovin albumi)

Have A Nice Day on yhdysvaltalaisen hard rock -yhtye Bon Jovin yhdeksäs studioalbumi. Albumi on nauhoitettu Sanctuary II -studiolla yhtyeen kotiseudulla New Jerseyssä vuosien 2004–2005 aikana. Albumi julkaistiin 20. syyskuuta 2005, ja sen ovat tuottaneet Jon Bon Jovi, Richie Sambora, John Shanks, Dann Huff ja Rick Parashar. Ilmestymisviikollaan albumia myytiin 202 000 kappaletta, mikä tekee albumista yhtyeen eniten ilmestymisviikkonsa aikana myyneen levytyksen. Ensimmäisellä viikollaan se myös sijoittui Billboard 200 -albumilistalla toiseksi. Marraskuuhun 2009 mennessä albumia oli myyty Yhdysvalloissa jo 1 552 000 kappaletta, ja se on saavuttanut platinamyynnin rajan.
Stora Essingen

muokkaa - muokkaa wikitekstiä - muokkaa Wikidataa Stora Essingen on Mälarenin saari ja Ruotsin pääkaupungin Tukholman kaupunginosa. Stora Essingenin pituus on 1,1 kilometriä ja leveys on 0,9 kilometriä. Sen pinta-ala on 73 hehtaaria. Saari sijaitsee Mälarenin itäosassa Tukholman kaupunkitaajamassa Essingefjärdenissä. Se sijaitsee vesistöllisessä risteyksessä, jossa lähes kaikki Mälarenin vesi tulee Fiskarfjärdenin ja Lambarfjärdenin kautta (ruots. Klubbfjärden) saaren ohitse (Essingesundet) kohti itäistä Riddarfjärdeniä. Pohjoisessa sijaitsee kapea Ulvsundasjön, jonka vesiä virtaavat Lilla Essingenin ja Stora Essingenin välistä (Essingedjupet), Bromman ja Stora Essingenin (Oxhålet) välistä ja Lilla Essingenin ja Kungasholmen välistä Mariebergsundetiä seuraten saaren ohite itään päin. Saaresta on Bromman rantaan 150 metriä matkaa ja etelässä Gröndaliin alle 200 metriä. Välimatkaa Lilla Essingeniin on yli 150 metriä. Lahden vesiliikenne kulkee näissä salmissa, joita ylittää myös sillat. Kaupungin läpi kulkeva valtaväylä Essingeleden tulee Gröndalista saarelle ja jatkaa kääntyen Lilla Essingen läpi tunneliin Kungsholmenin alle. Lilla Essingenin kautta kulki aikoinaan ensimmäinen saarille tuleva betonisiltakin, joka seuraa Essingeledenin rinnalla
Izhar Cohen

Izhar Cohen (hepreaksi יזהר כהן, s. 13. maaliskuuta 1951 Giv'atayim, Israel) on israelilainen laulaja ja näyttelijä. Izhar Cohen voitti vuoden 1978 Eurovision laulukilpailun kappaleella A-ba-ni-bi yhdessä musiikkiryhmä Alphabetan kanssa. Cohen edusti Israelia myös vuoden 1985 Euroviisuissa kappaleella Ole ole sijoittuen viidenneksi. Cohen on myös toiminut näyttelijänä Haifan teatterissa.
Kiko Casilla

Seurajoukkueuran tilastot kattavat vain kansalliset sarjat, päivitetty 13. elokuuta 2022. Francisco ”Kiko” Casilla Cortés (s. 2. lokakuuta 1986 Alcover, Tarragonan maakunta, Espanja) on espanjalainen jalkapalloilija, pelipaikaltaan maalivahti. Juniorina Casilla pelasi tarragonalaisen Gimnàsticin ja Real Madridin joukkueissa. Real Madridia hän edusti yhteensä seitsemän kauden ajan ja nousi lopulta Espanjan toiseksi korkeimmalla sarjatasolla Segunda Divisiónissa pelanneeseen seuran B-joukkueeseen Castillaan. Kesällä 2007 siirtyi barcelonalaiseen Espanyoliin, jonka kanssa hän teki kolmevuotisen sopimuksen. Espanyolissa hän aloitti niin ikään B-joukkueessa, mutta tammikuussa 2008 hänelle avautui paikka edustusjoukkueeseen Kamenin maajoukkuetehtävien ja Lafuenten loukkaantumisen vuoksi. Ensiesiintymisensä seuran edustusjoukkueessa ja Espanjan korkeimmalla sarjatasolla Primera Divisiónissa hän teki 20. tammikuuta 2008 ottelussa Real Valladolidia vastaan. Kaudeksi 2008–2009 Casilla lainattiin Segunda División B:ssä pelanneeseen Cádiziin, jonka kanssa hän nousi Segunda Divisióniin kauden päätteeksi
Hepburn-järjestelmä

Hepburn, virallisesti Hebon-shiki (jap. ヘボン式ローマ字, Hebon-shiki rōmaji), on romanisaatiojärjestelmä. Se on nimetty James Curtis Hepburnin mukaan, joka käytti sitä 1887 julkaistussa japani–englanti-sanakirjassaan kuvaamaan japanin kielen äänteitä latinalaisilla aakkosilla. Hepburnistä on olemassa kolme versiota: perinteinen, uudistettu ja muunnettu. Näistä perinteinen ja uudistettu ovat yleisimmin käytössä olevat japanin kielen romanisaatiomenetelmät. Japanin viranomaiset ilmoittivat maaliskuussa 2024, että aikoo selvittää Hepburn-järjestelmän päivittämistä ensimmäistä kertaa 70 vuoteen. Hepburnin huomattavin piirre on, että sen kirjoitusasu perustuu englannin kielen fonologiaan. Perinteisessä ja uudistetussa Hepburnissä: Muunnetussa Hepburnissä: Perinteisessä Hepburnissä: Punaisella kirjoitetut merkit ovat nykyjapanissa vanhentuneita. Punaisella kirjoitetut merkit ovat nykyjapanissa vanhentuneita. Näitä käytetään pääasiassa esittämään muissa kuin japanin kielessä esiintyviä äänteitä. Monet näistä eivät ole virallisesti standardoituja, ja jotkut ovat käytössä erittäin harvinaisia.
Skambankt

Ted WintersHans PanzerDon FistBones WolsmanJonny Engelsvoll Tom Skalle Indie Recordings Skambankt on norjalainen hardcore rock -yhtye Kleppistä, Stavangeristä etelään. Musiikki, jota he soittavat, on sekoitus klassista rockia, punkia ja hard rockia. Yhtye on tyyliltään samankaltainen esimerkiksi Motörheadin, AC/DCn, Sex Pistolsin, Ramonesin ja The Stoogesin kanssa. Kaikki kappaleet ovat kirjoitettu norjaksi ja sanoitukset viestittävät todellista punk henkeä: vastustetaan valtiota, yhteiskuntajärjestelmää, korruptiota, kapitalismia, valvontaa, uskonnollista kiihkoilua, ja ylipäänsä vihaa ja vilpillisyyttä. Lyhyesti: vastustetaan kaikkea – mutta järjen kanssa. Yhtye perustettiin jo vuonna 1994. Kokoonpanoon kuului tuolloin Ted Winters solistina ja bassokitaristina, Don Fist basistina ja Hanz Panzer rumpalina. Mutta siihen aikaan oli vain muutamia live-keikkoja ja jonkin verran demon äänitystä. Kymmenen vuotta myöhemmin Skambanktin alkuperäinen kokoonpano tapasi eräillä keikkakutsuilla, jossa oli lava kaikkine taustasoittajineen. Ja noin puolenyön aikaan päätös yhtyeen jatkamisesta oli sitten tehty. Tällä kertaa levytyssopimuksen saanti oli helppoa. Ja kun Hans Panzerista tuli yhtyeen toinen kitaristi ja Tom Skallesta uusi rumpali, yhtye oli valmis äänittämään ensimmäisen, Skambanktiksi otsikoidun albuminsa, joka julkaistiin vuonna 2004
James Curtis Hepburn

James Curtis Hepburn (13. maaliskuuta 1815–11. kesäkuuta 1911) syntyi Miltonissa, Pennsylvaniassa. Hän opiskeli Princetonin ja Pennsylvanian yliopistoissa ja valmistui lääkäriksi. Hän päätti matkustaa Siamiin (myöhemmin vaihtoi Kiinaan) lähetystyöntekijä-lääkärinä. Hän joutui kuitenkin jäämään Singaporeen kahdeksi vuodeksi, sillä oopiumisodat olivat lähestymässä ja Kiinan portit suljettiin ulkomaalaisilta. Viiden vuoden jälkeen lähetyssaarnaajana hän päätti palata Yhdysvaltoihin (1845) ja avasi klinikan New Yorkiin. Vuonna 1859 hän päätti matkustaa Japaniin lähetyssaarnaaja-lääkärinä. Hän avasi klinikan Kanagawaan ja myöhemmin koulun (Hepburn-koulu, mistä nykyinen Meiji Gakuin-yliopisto kehittyi). Hän myös alkoi koota japani-englanti-sanakirjaa, mikä julkaistiin ensimmäistä kertaa vuonna 1867. Kolmas painos hänen sanakirjastaan (julkaistu 1887) käytti tarkistettua muotoa japanilaisesta romanisaatiosta, jonka innokas yhteisö japaninkielen kirjoittajia latinalaisilla aakkosilla kehitteli. Tämä romanisaation muoto tunnetaan nykyään Hepburn-romanisaationa
Karibajärvi

Karibajärvi on yksi maailman suurimmista tekojärvistä. Se sijaitsee Afrikassa Sambesijoen juoksulla sen puolessa välissä, noin 1 300 km joen suulta, Sambian ja Zimbabwen rajalla. Karibajärvi on toinen Sambesijoen tekojärvistä, pienempi Cahora Bassa sijaitsee Mosambikissa. Karibajärven pato rakennettiin 1955–1959, ja järvi täytettiin vuoteen 1963 mennessä. Pato on 128 metriä korkea ja 580 metriä pitkä. Sen voimalaitoksen teho on 1 266 megawattia. Padon pidättelemä tekojärvi on 220 kilometrin pituinen, enimmillään 40 kilometriä leveä, keskimäärin 30 metriä syvä ja tilavuudeltaan noin 185 kuutiokilometriä. Suunnattoman vesimassan aiheuttaman tektonisen rasituksen uskotaan aiheuttaneen useita maanjäristyksiä alueella järven rakentamisen jälkeen. lähde? Järveen on istutettu Tanganjikajärven sillikalaa kapentaa, johon perustuva kalatalous on tuottoisaa. Järvi on kuulu myös muusta luonnostaan, eritoten kalaa syövistä linnuista. lähde?
Sokea kauhu

Sokea kauhu (See No Evil tai Blind Terror) on vuonna 1971 ensi-iltansa saanut brittiläinen kauhuelokuva. Siinä Mia Farrow esittää äskettäin sokeutunutta Sarah-nimistä naista. Sarah palaa setänsä taloon, jossa hänen sukulaisensa on murhattu hänen tietämättään. Sarah löytää ruumiit yksi kerrallaan ja joutuu pakenemaan mielipuolista tappajaa. Elokuvalla oli pieni budjetti, mutta siitä tuli sitäkin suositumpi; erityisesti Farrow'n roolisuoritusta on kehuttu. Video-oppaassa vuodelta 1994 Kari Salminen pitää asetelmaa kiinnostavana ja ohjausta varmana, mutta tarinaa silti melko tyhjästä nyhjäistynä. Hän antaa Sokealle kauhulle kaksi tähteä viidestä, mikä vastaa sanallista arviota ”keskinkertainen”. VideoHound's Golden Movie Retriever antaa elokuvalle kolme tähteä neljästä.
Final Fantasy III

Final Fantasy III (jap. ファイナルファンタジーIII) on Squaren (nyk. Square Enix) kehittämä ja julkaisema roolipeli. Peli on julkaistu alun perin vuonna 1990 Nintendo Family Computerille. Peli on kolmas osa Final Fantasy -sarjassa ja viimeinen Famicomille kehitetty Final Fantasy -sarjan osa. Se oli samalla yksi 8-bittisen konsolin laajimmista roolipeleistä. Final Fantasy III:n alkuperäisversio ilmestyi ainoastaan Japanissa. Pelistä julkaistiin vasta vuonna 2006 maailmanlaajuisesti Nintendo DS -käännös, jonka uudistuksiin kuuluvat selkeästi paranneltu grafiikka ja ennen kaikkea kolmiulotteisuus. Final Fantasy III:sta oli myös tarkoitus laatia WonderSwan Color -versio, jonka useaan otteeseen myöhästynyt julkaisu kuitenkin peruutettiin. Final Fantasy III ottaa vaikutteita sarjan ensimmäisestä osasta siltä osin, että pelissä palataan takaisin tasopohjaiseen hahmonkehitykseen ja ammatinvalintaan. Alussa jokaisen hahmon tittelinä on ”freelancer”, joka voidaan kuitenkin vaihtaa hyvin pian pelin alkamisen jälkeen. Valittavia hahmoluokkia on aluksi viisi, mutta pelin edetessä pelaajalle tarjotaan useampiakin vaihtoehtoja
Salibandyn maailmanmestaruuskilpailut 2000

Salibandyn maailmanmestaruuskilpailut 2000 olivat historian viidennet maailmanmestaruuskilpailut ja kolmannet miesten MM-kisat. Ne pelattiin Norjassa. Mukana oli yhteensä 16 maata kahdessa eri sarjassa. A-sarjassa ja B-sarjassa 8 joukkuetta jaettiin kahteen lohkoon, jossa pelattiin yksinkertainen sarja. Lohkojen kaksi parasta pääsivät välieriin. Mestaruuden vei Ruotsi, toiseksi tuli Suomi ja kolmanneksi Sveitsi. Saksa A-sarjaan. Mårten Blixt, Stefan Mattsson, Andreas Olsson, Joakim Bäckström, Adam Lindberg, Jakob Olofsson, Johan Davidsson, Jimmy Gunnstedt, Johannes Gustafsson, Michael Östlund, Jonathan Kronstrand, Andreas Hedlund, Jonas Eriksson, Mikael Holmer, Anders Hellgård, Mats Ågren, Per Svensson, Martin Olofsson, Mikael Gunnarzon, Peter Fischerström, Magnus Augustsson, Niklas Jihde, Anders Forsström Jussi Heikkinen, Timo Ketonen, Jussi Viitanen, Jori Isomäki, Juha-Matti Sepponen, Tero Karppanen, Jarkko Savenius, Jarno Heiskanen, Pasi Berndtson, Juuso Kiviharju, Janne Tähkä, Hannes Öhman, Esa Jussila, Jari-Pekka Lehtonen, Vesa Punkari, Juho Seppälä, Raine Laine, Teppo Rantala, Mikael Järvi, Vilhelm Sandström, Jaakko Hintikka, Mika Kohonen, Petri Huttunen Mark Wolf, Reto Ryffel, Markus Koch, Matthias Ogg, Andri Bösch, Thomas Weber, Anton Gansner, Adrian Capatt, Flurin Bösch, Matthias Hofbauer, Rolf Kern, Marcel Kaltenbrunner, Simon Alder, Reto Weber, Daniel Telli, Alex Matt, Pierin Menzli, Ralf Hardegger, Ueli Reinmann, Andreas Brägger, Thomas Engel, Reto Luginbühl
Katherine Cook Briggs

Katherine Cook Briggs (3. tammikuuta 1875 – 1968) oli ihmisten persoonallisuuksia arvioivan Myers–Briggsin tyyppi-indikaattorin (MBTI) uranuurtaja. Briggs syntyi akateemiseen perheeseen, jotka uskoivat koulutuksen yhtäläiseen arvoon sekä miesten että naisten kohdalla, ja hän valmistui maatalouden alalta Michiganin valtionyliopistosta, mikä ei 1800-luvun lopulla ollut naisille yleistä. Maatalousopintojen jälkeen hän työskenteli opettajana, ja meni sitten naimisiin fyysikko Lyman Briggsin kanssa. Briggs oli hyvin tuottelias kirjoittaja ja lukija, ja hän kirjoitti paljon lyhyitä kertomuksia, pääkirjoituksia sekä artikkeleita. Nuorta tytärtään kasvattaessa hän kiinnostui kasvatuksen teoriasta, ja useat hänen tekstinsä keskittyivätkin sekä koulutuksen että kasvatuksen aihepiireihin. Briggs uskoi, että lapset olivat luonnostaan uteliaita, ja että kasvatuksen tulisi tukea lasten luontaista oppimisenhalua. Lyhyen koulukokeilun jälkeen hän päätti opettaa Isabel-tyttärensä kotiopetuksessa, tukien tytön omia kiinnostuksenkohteita. Fiktion kirjoittajana Cook Briggsin kiinnostus erilaisia persoonallisuustyyppejä kohtaan kasvoi, ja vuonna 1917 hän ryhtyi tutkimaan aihepiiriä. Lopulta hän alkoi kehittämään omaa teoriaansa, kunnes vuonna 1923 Carl Jungin Psychologische Typen -kirjan englanninkielisen painoksen (1923) ilmestyttyä Briggs löysi siitä useita yhtäläisyyksiä oman persoonallisuusmallinsa kanssa. Hän kehitti tyttärensä Isabel Briggs Myersin kanssa toimivan indikaattorin, joka nimettiin heidän mukaansa.  Toisen maailmansodan aikaan 1941 Myers motivoitui toimivan persoonallisuusindikaattorin kehittämiseen